Tað ber til at fáa sama loynital til øll tíni gjaldskort í Eik, so tú sleppur undan at skula minnast fleiri ymisk loynitøl–og tað kostar ikki eyka. Tú kanst bíleggja felags loynital til hesi kort: Dankort Visa/Dankort og myndakort Fyrimunir Fyrst og fremst er tað lættari hjá tær at minnast eitt loynital heldur enn fleiri. Hetta er eisini tryggari við tað, at ikki er neyðugt at skriva loynitalið niður, tá tú bara hevur eitt at minnast til. Treytir og kostnaðir Allir kundar, sum hava fleiri enn eitt kort, kunnu bíleggja felags loynital til síni kort. Tá tú hevur valt eitt loynital til fleiri kort, verður hetta loynital galdandi fyri øll tíni kort, tá tey verða skift. Tú velur eitt sokallað høvuðskort, sum avger loynitalið. Frámelda felags loynital Tað ber til at frámelda felags loynital. Tá boðar tú okkum frá, og vit skráseta tína umbøn beinanvegin. Tá kortið gongur út, og tú fært eitt nýtt í staðin, hevur tað eitt nýtt loynital. Kostnaður Tað er neyðugt at skifta kortið fyri at skifta loynitalið. Um tú bíðar til kortini ganga út, er tað ókeypis at fáa sama loynital til fleiri kort. Ynskir tú harafturímóti at hava nýtt kort beinanvegin, so rindar tú ein kostnað fyri hetta og leveringstíðin er uml. 7-14 dagar.